

**УРОК: Аз дарявам**

**Маргарита Иванова, преподавател в ОУ "Димитър Петров",**

**Сливен**

**Часът е проведен в I „А“ клас на 12.02.; 19.02. 2018 г.**



**Цел на урока**

*Този урок въвежда или затвърждава определението за филантропия. На децата се дава възможност да видят, че филантропията е нещо, на което те са способни. Играта за изграждане на спомени стимулира децата да изберат различни начини да бъдат филантропи. Учениците се насърчават да направят съзнателно усилие, за да внесат подобрения в тяхната общност.*

**Описание**

*Този час беше особено интересен, защото имахме гост-лектор от София - г-н Добрин Янев, представител на Сосиете* Женерал *Банк. Г-н Янев разясни на учениците какво е благотворителност и филантропия. Зададе им въпрос: "Какво си представяте, като чуете банка?" Людмил: "Даваме си парите."*

*Въпрос: "Кой е Димитър Петров?" Васко: "Собственикът на това училище."*

*Обяснихме на децата, че Димитър Петров е човекът дарил пари за построяване на училището.*

*На въпроса "Какво може да дарите на възрастни хора", децата дадоха интересни отговори:"Бонбони, време, картички, песен, вода, рисунка, храна, топлина и обич." "Ще посадя дърво и ще дам плодовете." Учениците искаха да помогнат и на животните с храна, внимание и грижи.*

*Урокът премина в непрекъснати разговори и всички се надпреварваха да изразят своята съпричастност към нуждаещите се.*



**От коментарите в час**

*Към г-н Янев: "Банката ли дава заплатите на нашите родители?"*

*Людмил: "Не, шефовете."*